Başqa bir məsələ. Konstitusiya üzrə artıq deyildiyi kimi, sentyabrın 26-da cinayətlərdən sonra həm də davranışa görə cəzalandırma müəyyənləşdirildi. Əgər onu, doğrudan da, hüquqi aktda nəzərə almaq istəyiriksə, bunun çox sadə həlli yolunu tapmaq mümkündür. Biz məhkəmənin qərarı ilə səlahiyyətlərimizə başlayırıq, məhkəmənin qərarı ilə də kimsə bu səlahiyyətlərini itirməlidir. Yəni burada başqa bir forma müəyyənləşdirilsə, bu, parlamentin azadlığına, səlahiyyətlərinə və statusuna mənfi təsir edəcək. Mən, əlbəttə, onu qəbul edirəm ki, bu parlamentin rəhbəri, sədarət, habelə hər bir parlament üzvü bu Məclisin daha səlahiyyətli olmasında, onun dövlət quruculuğu prosesində daha fəal iştirakında və nüfuzunda maraqlıdır. Amma əgər biz, gerçəkdən də, dediyimizin nəticəsi olaraq sonrakı dövrdə Daxili Nizamnamədə belə dəyişiklik edəcəyiksə, bu, parlamentin nüfuzuna da təsir edəcək.